ซาโยนาระ คุณครูผู้สิ้นหวัง

ซาโยนาระ คุณครูผู้สิ้นหวัง () เป็นซีรีส์มังงะญี่ปุ่น ที่เขียนและวาดภาพประกอบโดยคุเมตะ โคจิ เริ่มได้รับการตีพิมพ์ในนิตยสารโชเน็นรายสัปดาห์ ของโคดันชะ ตั้งแต่เดือนเมษายน พ.ศ. 2548 ถึงมิถุนายน พ.ศ. 2555 มีการรวบรวมไว้เป็นเล่ม (ทังโกบง) มังงะได้รับการดัดแปลงเป็นอนิเมะทีวีซีรีส์สามเรื่อง และสองชุดวิดีโอแอนิเมชั่นดั้งเดิม (OVA) แอนิเมชั่นเคลื่อนไหวโดยสตูดิโอชาฟท์ ระหว่างปี พ.ศ. 2550 ถึง พ.ศ. 2553 มังงะได้รับรางวัล Kodansha Manga Award ครั้งที่ 31 ในหมวดโชเน็ง เมื่อปี พ.ศ. 2550 ในประเทศไทยมังงะมีลิขสิทธิ์โดยสำนักพิมพ์วิบูลย์กิจ

ตัวละคร 
 อิโตะชิคิ โนโซมุ  อาจารย์ที่มองโลกในแง่ร้ายตลอด ชอบแต่งตัวสไตล์ญี่ปุ่น มีความฝันว่าอยากจะตาย แต่ก็ไม่เคยตายได้สำเร็จสักครั้ง เมื่อ เขียนติดกันก็จะอ่านว่า "เซ็ทสึโบ" ที่แปลว่าสิ้นหวัง

 อาราอิ จิเอะ  อาจารย์สาวที่โนโซมุมักเข้าไปปรึกษาหรือระบายความในใจเป็นประจำ

 ฟุอุระ คะฟุกะ  สาวน้อยผู้มองโลกในแง่ดี เป็นนักเรียนคนแรกที่เรียก โนโซมุว่า "อาจารย์เซ็ตซึโบ" ที่แปลว่าสิ้นหวัง

 โคโมริ คิริ  สาวน้อยฮิคิโคโมริ ที่มักหมกตัวอยู่แต่ในห้องไม่ยอมออกไปไหน แต่พักหลังติดใจโนโซมุ เลยหันมาหมกตัวอยู่ที่โรงเรียน

 สึเนะสึคิ มาโตอิ  สาวน้อยโรคจิตผู้มีความรักอันรุนแรง เมื่อมีแฟนหรือแอบชอบใครก็จะเปลี่ยนบุคลิกไปตามแฟนหรือคนที่แอบชอบ และมักจะติดตามคนที่สนใจอยู่ตลอดเวลา ไม่ว่าจะโทรศัพท์ไปหาทุก 5 นาที หรือไม่ก็ติดเครื่องดักฟังไว้ ตอนนี้แอบชอบ อ.เซ็ตสึโบ อยู่

 โคะบุชิ อาบิรุ  สาวน้อยที่ชื่นชอบหาง ไม่ว่าจะเป็นหางแบบไหนก็ตาม เธอมักจะหลงใหล และมีสะสมไว้ ที่สำคัญยังชอบหาความรุนแรงใส่ตัว มักจะบาดเจ็บอยู่เป็นประจำ

 คิมุระ คาเอเระ (คาเอเดะ)  สาวน้อยจากนอก ที่มีสองบุคลิก สุดมั่น และ เรียบร้อยกุลสตรี

 โอโตะนาชิ เมรุ  สาวน้อยเมล์นรก ไม่ยอมพูดจากับใคร แต่มักจะส่งเป็นอีเมลทางโทรศัพท์แทน มักมีปัญหากับการหาสัญญาณให้โทรศัพท์

 คึทสึ จิริ  สาวน้อยผู้ยึดมั่นความพิถีพิถัน เป็นคนที่ระเบียบจัดมาก จนคล้าย ๆ กับเผด็จการ มีเอกลักษณ์คือผมยาวแสกกลาง

 เซคิอุทสึ มาเรีย ทาโร่  สาวน้อยลี้ภัย ที่ลักลอบเข้ามาตามตู้คอนเทนเนอร์ บ้านเกิดอยู่แถวทวีปเอเชีย มีสีผิวคล้ำ และไม่ใส่รองเท้าเป็นเอกลักษณ์ แอบลักลอบเข้ามาเรียนโรงเรียนที่โนโซมุสอนอยู่

 ฮิโต นามิ  สาวน้อยที่ปกติที่สุดในบรรดาเพื่อน ๆ ของเธอ แต่ไม่ค่อยจะยอมรับว่าตัวเองปกติ จึงถูกล้อเรื่อง "ความปกติ" ของตนเองอยู่เสมอ ๆ

 ฟูจิโยมิ ฮารุมิ  สาวแว่นสาย Yaoi เขียนโดจินชิขายเสมอ มีความสามรถทางกีฬาในระดับสูง แต่ไม่ถูกใช้งาน

 อิโตะชิคิ มิโคโตะ  ลูกชายคนที่สามแห่งตระกูลอิโตะชิคิ เป็นพี่ชายของโนโซมุ และเป็นคุณหมอ และลักษณะชื่อก็คล้ายกับโนโซมุ เมื่อ เขียนติดกันก็จะอ่านว่า "เซ็ทสึเมย์" ที่แปลว่าตาย

 อิโตะชิคิ ริน  น้องสาวของโนซุมุ อายุเพียงแค่ 17 ปี เป็นครูสอนจัดดอกไม้ ลักษณะชื่อเมื่อเอามาเขียนติดกัน จะอ่านว่า "เซ็ทสึริน" ที่แปลว่าเก่ง (ในเรื่องอย่างว่า)

 อุซึงิ คาเงะโร่  ประธานห้องตัวจริงเสียงจริง แต่ไม่มีใครรู้จัก มักอยู่นอกสายตา มีเอกลักษณ์คือ หนุ่มใส่แว่น และหัวล้านตรงกลาง

 คุโด จุน  นักเรียนหนุ่มที่ชอบอ่านหนังสือ และมีพรสวรรค์ในการเล่าเรื่องต่าง ๆ

 โคโตะนน  เป็นเน็ตไอดอล หรือ หญิงสาวที่มีชื่อเสียงในโลกอินเทอร์เน็ต แต่ตัวจริงกับรูปในอินเทอร์เน็ตมักจะแตกต่างกันมาก

 อิโตะชิคิ มะจิรุ   ลูกชายของ อิโตะชิคิ เอนิชิ ที่เป็นพี่ชายของโนโซมุ แอบมาอาศัยที่บ้านของโนโซมุ

รูปแบบต่าง ๆ

มังงะ 

การ์ตูนเรื่องนี้แต่งและวาดภาพโดย คุเมตะ โคจิ จัดพิมพ์ในประเทศญี่ปุ่นเป็นครั้งแรกภายใต้ลิขสิทธิ์ของ โคดันชะ และตีพิมพ์ในนิตยสาร โชเน็นแม็กกาซีน ฉบับภาษาญี่ปุ่นปัจจุบันมีจำนวน 26 เล่ม และในประเทศไทยโดย สำนักพิมพ์วิบูลย์กิจ ปัจจุบันมีจำนวน 16 เล่ม

แหล่งข้อมูลอื่น 
 โคดันชะ  

การ์ตูนญี่ปุ่น
โรงเรียนในวรรณกรรม
การ์ตูนญี่ปุ่นแนวสุขนาฏกรรมมืด
วิบูลย์กิจ
โคจิ คูเมตะ